Harakiri (film)
je japanski crno-bijeli jidaigeki film snimljen 1962. godine u režiji Masakija Kobayashija. Radnja je smještena u Japan 1630. godine, odnosno nekoliko decenija nakon što je Tokugawa šogunat okončao građanske ratove i ostavio na hiljade samuraja bez posla, prisilivši ih da kao siromašni ronini lutaju zemljom. Protagonist, koga tumači Tatsuya Nakadai je jedan od takvih ronina koji dolazi na imanje uticajnog klana Ii i od njegovog gospodara traži da mu, u skladu sa samurajskim kodeksom bušida dozvoli da izvrši ritualno samoubistvo, odnosno harakiri, a što je samo izgovor da pokuša osvetiti svog zeta.

Kobayashi, čiji su filmovi imali običaj odražavati njegov ljevičarski svjetonazor, je, prema mišljenju kasnijih kritičara, nastojao žanr jidaigekija iskoristiti na sličan način. Tako je svijet feudalnog Japana prikazan izuzetno mračnim tonovima, a protagonist je antiestablišmentski buntovnik. Kritičari su tako Kobayashijev pristup popularnom japanskom žanru usporedili sa onim koji je u SAD doveo do stvaranja tzv. revizionističkih vesterna. Harakiri je godine 1963. prikazan na Kanskom festivalu gdje je osvojio Nagradu žirija.

Uloge
Tatsuya Nakadai - Tsugumo Hanshirō
Rentarō Mikuni - Saitō Kageyu
 Akira Ishihama - Chijiiwa Motome
Shima Iwashita - Tsugumo Miho
Tetsurō Tamba - Omodaka Hikokuro
 Ichiro Nakatani - Yazaki Hayato
 Yoshiro Aoki - Kawabe Umenosuke
 Masao Mishima - Tango Inaba
 Kei Sato - Masakazu
 Yoshio Inaba - Jinai Chijiiwa

Izvori

Vanjske veze

 
Criterion Collection essay by Joan Mellen 

Japanski filmovi
Dramski filmovi
Jidaigeki filmovi
Authority control 2